text: Flere fødsler i Horsens
  03 juli 2013 kl. 08.03
  Kvinder er glade for at føde på sygehuset i Horsens - og hospitalet får flere og flere fødsler.
  I efteråret 2012 blev der lavet en ny fødeafdeling på sygehuset i Horsens - og det betyder flere fødsler.
  Før var der omkring 1.800 fødsler om året, men nu venter fødeafdelingen i Horsens 200 flere fødsler om året.
  Og kvinderne er glade for at føde i Horsens.
  Den nyeste patienttilfredsheds-undersøgelse viser, at Hospitalsenheden Horsens indtager en tredjeplads, kun overgået af fødestederne i Svendborg og Holstebro.
  I alt 23 danske hospitaler er blevet vurderet i undersøgelsen.
  